Transindex - New Yorkban kijárási tilalmat rendeltek el, Trump a katonaság bevetésétõl sem zárkózik el
2020. június 02. 08:42, utolsó frissítés: 08:42
New York városában hétfõn estétõl kijárási tilalmat rendeltek el, közben az egyik rendõrszervezet élesen bírálta Bill de Blasio, demokrata párti polgármestert.
A helyi idõ szerint este 11-tõl reggel ötig érvényes kijárási tilalmat de Blasio jelentette be a Twitteren, tudatva, hogy errõl egyeztetett Andrew Cuomóval, az állam szintén demokrata párti kormányzójával.
De Blasio és Cuomo közös közleményt is kiadott a döntésrõl, bejelentve egyúttal, hogy megkétszerezik az utcákon járõrözõ rendõrök számát, miután hétfõre virradó éjjel a metropolisz Manhattan negyedében a tüntetõk törtek-zúztak, kiraboltak patikát, feltörtek luxuscikkeket áruló üzleteket és felgyújtottak jó néhány gépkocsit.
Hétfõi sajtókonferenciáján Cuomo kormányzó hiányolta, hogy a tüntetõk nem jelentkeztek reformjavaslatokkal.
"Az nem elég, hogy utcára vonulok és azt mondom, dühös és csalódott vagyok" - fogalmazott a demokrata párti politikus. "Pozitív reformprogramot is fel kell mutatni" - tette hozzá. Hangsúlyozta, hogy az erõszakra felbujtók többségükben nem is New Yorkban élnek, hanem más településekrõl érkeztek a városba.
Cuomo zavarba ejtõnek tartotta egynémely rendõri fellépést is, utalva azokra a videókra, amelyek azt mutatták, hogy hétfõre virradóra egy rendõrautót a tüntetõk közé vezettek, egy rendõr pedig bors sprayt fújt az egyik demonstrálóra. A kormányzó helytelenítette a rendõri fellépést, és vizsgálatot is elrendelt.
Bill de Blasio hétfõn újságíróknak azt állította: a tüntetések nagy része békés volt, és dicsérte a rendõröket, mert szerinte visszafogottak voltak. Az erõszakos tüntetéseken egyébként részt vett De Blasio Chiara nevû, 25 éves lánya, akit le is tartóztattak.
Az egyik rendõrszervezet élesen bírálta a polgármestert, azzal vádolva, hogy "magára hagyta a rendõröket".
"De Blasio ide ne merjen jönni beteglátogatóba!" - írta a rendõrszervezet a Twitteren.
A szervezet Twitter-fiókját ezt követõen felfüggesztették, arra hivatkozva, hogy közzétették a De Blasio lányának letartóztatásáról készített fotót és a lány lakcímét is.
Donald Trump amerikai elnök rendet ígért, ha szükséges, a hadsereg segítségével is, a Fehér Ház Rózsakertjében mondott rövid nyilatkozatában hétfõn.
Az erõszakba és fosztogatásokba torkolló tiltakozásokra utalva hangsúlyozta, hogy elsõdleges feladata az ország megvédése, hiszen erre esküdött fel.
Mint Trump mondta: "a rend és a törvényesség elnöke", és ha a helyi tisztségviselõk nem tudják megfékezni az erõszakos demonstrációkat, akkor õ fog cselekedni. Ennek érdekében minden rendelkezésre álló szövetségi erõforrást - az õ szóhasználatával "civil és katonai" forrást - mozgósít, és ha szükséges, a szövetségi fõvárosban és más nagyvárosokban is beveti a katonaságot.
Közölte: utasította a tagállamok kormányzóit és a polgármestereket, hogy biztosítsák "a rendfenntartó erõk elsöprõ jelenlétét" mindaddig, amíg le nem csendesítik a tüntetéseket.
"Ha egy város vagy egy tagállam visszautasítja a szükséges lépéseket a lakosai élete és tulajdona védelme érdekében, akkor én fogom felvonultatni az Egyesült Államok katonaságát, és gyorsan megoldom a problémákat" - szögezte le.
Donald Trump az elszabadult erõszakot "belföldi terrorcselekményeknek" minõsítette, és ismételten a szélsõbaloldali és magukat antifasisztáknak nevezõ csoportokat tette felelõssé a káoszért.
"A lázongás legnagyobb áldozatai a szegényebb sorsú közösségeinkben élõ békeszeretõ állampolgárok, és én, mint az elnökük, harcolni fogok a biztonságukért. Harcolni fogok, hogy megvédjelek benneteket, én a ti rendet és törvényességet biztosító elnökötök és a békés protestálók szövetségese vagyok" - mondta Trump.
Végül - hivatali felhatalmazására utalva - idézte azt az 1807-es, úgynevezett Lázadási Törvényt, amely lehetõvé teszi az amerikai elnököknek, hogy megkerüljék azt a szövetségi törvényt, amely tiltja a hadsereg bevetését belföldi rendfenntartásra.
"Ezek után megyek, hogy lerójam tiszteletemet egy nagyon-nagyon különleges helyen" - mondta az amerikai elnök, majd ellátogatott a Fehér Ház mellett lévõ Szent János-templomhoz, amelyet hétfõre virradóra szintén felgyújtottak, de szerencsére a lángokat hamar eloltották, így nem keletkeztek nagyobb károk az épületben. Az elnök magasba emelt egy Bibliát, amikor odaért.
A rövid vizit alatt az elnököt és kíséretét rendkívüli biztosítással védték, a Fehér Ház tetejérõl titkos ügynökök és mesterlövészek figyeltek.
Trump rózsakerti nyilatkozata és templomi látogatása alatt a Fehér Ház elõtt hangos tüntetés volt.
Joe Biden, az Obama-kormány volt alelnöke, a demokraták várható elnökjelöltje a novemberi választásokon a Twitteren reagált Trump nyilatkozatára.
"Az amerikai hadsereget használja fel az amerikaiak ellen. Könnygázt és gumilövedékeket vetet be a békés tüntetõk ellen. Egy fotó kedvéért" - írta a 77 éves demokrata párti politikus. (mti)
Trump a minneapolisi helyzetrõl: ilyesmi még egyszer nem történhet meg!